section_heading: Povijest društva
paragraph_text: Sredinom 20. stoljeća djelovanje je bilo ograničeno na aktivnosti Arheološkog društva Jugoslavije. U skladu s ondašnjim društvenim promjenama 1967. je u Zagrebu revitalizirano djelovanje Hrvatskog arheološkog društva. Najprije je to bilo u sastavu tada aktivnog Saveza arheoloških društava Jugoslavije, a poslije kao samostalni subjekt. Društvo je od tada organiziralo godišnje stručno-znanstvene skupove te organiziralo nakladničku djelatnost, posebno "Obavijesti Hrvatskog arheološkog društva" (od 1969. tri sveska godišnje) te serije "Izdanja Hrvatskog arheološkog društva" od 1975.